फाइनेंशियल एडवाइजर फर्म बीपीएन फिनकैप के डायरेक्‍टर एके निगम के अनुसार LIC टैक्‍स प्‍लान में निवेश का डबल फायदा है। यह स्‍कीम एक तो टैक्‍स सेविंग का मौका देती है, वहीं इक्विटी इन्‍वेस्‍टमेंट का मौका भी देती है। इस फंड में एकत्र पैसे का ज्‍यादातर हिस्‍सा इक्विटी में निवेश किया जाता है। लोगों का पैसा यहां पर केवल तीन साल के लिए ही लॉकइन रहता है। इसके बाद यह पैसा निकाला जा सकता है। देश में जितने भी इनकम टैक्‍स बचाने के विकल्‍प हैं उनमें टैक्‍स सेविंग म्‍युचुअल फंड में लॉकइन पीरियड सबसे कम है। बाकी में 5 साल से लेकर 15 साल तक का लॉकइन होता है।